पोलिसांनी गोळीबार करणाऱ्या माणसाला ताब्यात घेतलं आहे.

एएनआय वृत्तसंस्थेच्या माहितीनुसार, एका युवकाला गोळी लागली असून तो जामियाचा विद्यार्थी असल्याचे सांगण्यात येत आहे. जखमी विद्यार्थ्याला रुग्णालयात दाखल करण्यात आले आहे. 

गोळी झाडणाऱ्या व्यक्तीची पोलीस चौकशी करत आहेत असं एएनआयने स्पष्ट केलं आहे.

या विभागाचे डीसीपी चिन्मय बिस्वाल यांनी एका वाहिनीशी बोलताना सांगितले, एका व्यक्तीने पिस्तुल दाखवत गोळीबार केला आणि त्यात एक तरुण जखमी झाला आहे.

बिस्वाल म्हणाले, "ही व्यक्ती गर्दीमध्येच होती आणि त्याने विद्यार्थ्यांच्या दिशेन पिस्तुल रोखले. एक विद्यार्थी जखमी झाला आहे. तो आता सुरक्षित आहे. हा जखमी विद्यार्थी जामिया विद्यापिठाचा विद्यार्थी आहे. हा विद्यार्थी गोळ लागून जखमी झाला की नाही हे समजण्यासाठी वैद्यकीय अहवाल येण्याची वाट पाहावी लागेल."

"दिल्लीतल्या घटनेबद्दल मी दिल्ली पोलीस आयुक्तांशी बोललो आहे. अशी कोणतीही घटना मोदी सरकार खपवून घेणार नाही, दोषी व्यक्तीला सोडणार नाही", असं ट्वीट अमित शाह यांनी केलं आहे. 

त्याआधी काँग्रेसने या घटनेचा निषेध करुन अमित शाह यांच्या कार्यशैलीवर प्रश्नचिन्ह उपस्थित केले.

काँग्रेसने ट्वीट केलं- "अमित शाह पोलीस दल कशाप्रकारे चालवत आहेत? तो माणूस शांततापूर्ण आंदोलन करणाऱ्या लोकांवर गोळी झाडत आहे आणि दिल्ली पोलीस तिथं उभे आहेत. अर्थराज्यमंत्री अनुराग ठाकूर यांच्यासारख्या भाजपा नेत्यांना हेच हवंय का?"

AIMIMचे अध्यक्ष असदुद्दिन औवेसी यांनीही दिल्ली पोलिसांना आरोपीच्या पिंजऱ्यात उभं केलं आहे. 

त्यांनी केलेल्या ट्वीटमध्ये ते म्हणतात, दिल्ली पोलिसांना गेल्या महिन्यात तुम्ही जामियामध्ये जे शौर्य दाखवलं होतं त्याचं काय? आजूबाजूला उभ्या असलेल्य़ा लोकांना असं वाऱ्यावर सोडण्यासाठी बक्षिस द्यायचं झालं तर ते दरवेळेस तुम्हाला मिळेल. गोळी लागलेल्या व्यक्तीला बॅरिकेडवर का चढावं लागलं हे तुम्ही सांगू शकाल का?तुमच्या सर्विस रुल्समध्ये माणूस बनण्यापासून रोखलं जावं असं लिहिलं आहे का?

पीटीआयने दिलेल्या माहितीनुसार गोळी झाडणारी व्यक्ती 'हे घ्या स्वातंत्र्य' (ये लो आजादी) असं ओरडत होती.

या घटनेवर सोशल मीडियावर भरपूर प्रतिक्रिया येत आहेत.

जेएनयू विद्यार्थी संघटनेच्या माजी अध्यक्षा शहेला रशिद यांनी ही दहशतवादी घटना असल्याचे सांगितले आहे.

शहेला रशिद यांन ट्वीट केले, "जामियातला हल्ला केवळ हातात पिस्तूल... \n\nवरील लेखासाठी मला एक चांगले शीर्षक द्या.
जामियातील गोळीबारावर अमित शाह काय म्हणाले?